11. ฐานะทางการเงินและผลการดำเนินงาน

11.1 สรุปงบการเงินเฉพาะของบริษัท และ งบการเงินรวม

[]

ตารางแสดงอัตราส่วนทางการเงิน

[]

  11.2 คำอธิบายและการวิเคราะห์ฐานะทางการเงินและผลการดำเนินงาน

  ( ก ) ผลการดำเนินงาน

  ในปี 2554 กลุ่มบริษัท ซีเอ็มโอ จำกัด (มหาชน)
  มีรายได้รวมต่ำกว่าเป้าหมายที่วางไว้อันเนื่องมาจาก การยกเลิกการจัดงานของลูกค้าในบางงาน
  การตัดลดงบประมาณการจัดงาน และการเลื่อนการจัดงานของโครงการใหญ่ออกไป
  อันเป็นผลมาจากสภาวะน้ำท่วมใหญ่

  อัตรากำไรขั้นต้นของกลุ่มบริษัทฯ มีอัตราอยู่ในเกณฑ์ปรกติ เมื่อเทียบกับหลายปีที่ผ่านมา
  กลุ่มบริษัทฯ มีผลขาดทุนสุทธิ 34.8 ล้านบาท ซึ่งเป็นผลมาจาก รายได้ที่ลดต่ำลง
  และค่าใช้จ่ายในการขายและบริหารที่ปรับตัวสูงขึ้น

รายได้

ปี 2554 กลุ่มบริษัฯ มีรายได้รวม 819.7 ล้านบาท ลดลงจากปี 2553 จำนวน 49.9
ล้านบาทหรือคิดเป็นร้อยละ 5.7 รายได้ดังกล่าว ต่ำกว่าเป้าหมายที่วางไว้
เนื่องจากการเลื่อนจัดงาน BOI Fair 2011ออกไปในไตรมาสที่ 1 ของปี 2555
อันเนื่องมาจากผลกระทบของน้ำท่วม ซึ่งงานดังกล่าว กลุ่มบริษัทฯ มีรายได้ราว 300 ล้านบาท

จำแนกรายได้ตามประเภทของงาน กลุ่มบริษัทฯ มีรายได้สูงที่สุด
จากการให้บริการบริหารการจัดงาน มีรายได้รวม 528.8 ล้านบาท ลดลงจากปี 2553 จำนวน 44
ล้านบาท หรือคิดเป็นร้อยละ 7.7 รายได้จากการให้บริการด้านอุปกรณ์ เป็นรายได้ลำดับรองลงมา
มีรายได้ทั้งสิ้น 313.5 ล้านบาท ซึ่งลดลงจากปี 2553 จำนวน 12.2 ล้านบาท หรือคิดเป็นร้อยละ
3.7

รายได้รวมของกลุ่มในไตรมาสที่ 4 ปิดที่ 209.6 ล้านบาท ซึ่งต่ำกว่าไตรมาสเดียวกันของปี 2553
จำนวน 198.4 ล้านบาท หรือคิดเป็นลดลงร้อยละ 48.6
เนื่องจากการยกเลิกการจัดงานในบางงาน
การตัดลดงบประมาณการจัดงานของลูกค้าและการเลื่อนการจัดงานใหญ่ออกไปเป็นปี 2555

ต้นทุนการให้บริการ

ในปี 2554 กลุ่มบริษัทฯ มีต้นทุนบริการทั้งสิ้น 648.1 ล้านบาท หรือคิดเป็นร้อยละ 79.1
ของรายได้ ในขณะที่ปี 2553 กลุ่มบริษัทฯ มีต้นทุนคิดเป็นร้อยละ 76.9 ของยอดขาย กลุ่มบริษัทฯ
มีต้นทุนบริการเพิ่มขึ้นเนื่องจากต้นทุนของโครงการ Urban Space ซึ่งโครงการนี้ได้เริ่มขึ้นเมื่อปี
2553 และแสดงผลของต้นทุนบริการเต็มปีในปี 2554

อัตรากำไรขั้นต้นของกลุ่มบริษัทฯ อยู่ที่ร้อยละ 20.9 โดยปี 2553 อยู่ที่ร้อยละ23.1
โดยอัตรากกำไรลดลงเนื่องจากต้นทุนของโครงการ Urban Space

ค่าใช้จ่ายในการขายและบริหาร

ในปี 2554 กลุ่มบริษัทฯ มีค่าใช้จ่ายในการขายและบริหารทั้งสิ้น 179.5 ล้านบาท คิดเป็นร้อยละ
21.9 ของรายได้ ขณะที่ปี 2553 มีค่าใช้จ่ายจำนวน 133 ล้านบาท คิดเป็นร้อยละ 15.3
ของรายได้ การเพิ่มขึ้นของค่าใช้จ่ายเกือบทั้งหมดเป็นของโครงการ Urban Space
(ซึ่งรวมถึงการด้อยค่าของทรัพย์สินในโครงการ โดยผู้สอบบัญชี)
ซึ่งแสดงเป็นค่าใช้จ่ายในงบกำไรขาดทุนของบริษัท ซีเอ็มโอ จำกัด (มหาชน)

กำไรสุทธิ

ในปี 2554 กลุ่มบริษัทฯ มีขาดทุนสุทธิ 34.8 ล้านบาท ขณะที่ปี 2553 มีกำไรสุทธิ 41.8 ล้านบาท
การขาดทุนเป็นมาจากการที่รายได้ลดลงต่ำกว่าปี 2553 และไม่เป็นไปตามเป้าหมายที่กำหนดไว้
ค่าใช้จ่ายการขายและบริหารจากโครงการ Ratchaprasong Urban Space
ซึ่งเป็นโครงการที่ไม่สามารถทำรายได้ เนื่องจากได้รับผลกระทบทางการเมืองอย่างต่อเนื่อง
รวมถึงภาวะอุทกภัยในช่วงครึ่งปีหลัง

  ( ข ) ฐานะทางการเงิน

สินทรัพย์

ณ วันที่ 31 ธ.ค. 2554 กลุ่มบริษัทฯ มีสินทรัพย์รวม 710.3 ล้านบาท แบ่งเป็น สินทรัพย์หมุนเวียน
355.8 ล้านบาท และสินทรัพย์ไม่หมุนเวียนจำนวน 354.5 ล้านบาท เมื่อเปรียบเทียบกับ ณ 31
ธ.ค. 2553 กลุ่มบริษัทฯ มีสินทรัพย์ทั้งสิ้น 727.6 ล้านบาท เป็นสินทรัพย์หมุนเวียน 306.0
ล้านบาท และสินทรัพย์ไม่หมุนเวียน 421.6 ล้านบาท

สินทรัพย์หมุนเวียนเพิ่มขึ้นเนื่องจาก การเพิ่มขึ้นของงานระหว่างทำ ซึ่งจะรับรู้เป็นต้นทุนงานในปี
2555 และการลดลงของสินทรัพย์ไม่หมุนเวียน เนื่องจากลูกหนี้หน่วยราชการรายหนึ่ง
ได้ชำระหนี้เรียบร้อยแล้ว

หนี้สิน

ณ 31 ธ.ค. 2554 กลุ่มบริษัทฯ มีหนี้สินทั้งสิ้น 414.6 ล้านบาท ขณะที่สิ้นสุดปี 2553 กลุ่มบริษัทฯ
มีหนี้สินรวม 436.2 ล้านบาท หนี้สินของกลุ่มลบริษัทฯ ลดลง เนื่องจากมีสภาพคล่องทางการเงินดีขึ้น

ส่วนของผู้ถือหุ้น

ณ วันที่ 31 ธ.ค. 2554 กลุ่มบริษัทฯ มีส่วนของผู้ถือหุ้นรวม 296.3 ล้านบาท เพิ่มขึ้นจาก ณ วันที่
31 ธ.ค. 2553 ซึ่งมีมูลค่ารวม 291.5 ล้านบาท สืบเนื่องจากการตีมูลค่าสินทรัพย์ถาวร
โดยเฉพาะที่ดินเพิ่มขึ้น และการลดลงของกำไรสะสม เนื่องจากการจ่ายเงินปันผลของประกอบการปี
2553 และการขาดทุนสุทธิของปี 2554

สภาพคล่อง

ในปี 2554 กลุ่มบริษัท มีกระแสเงินสดจากกิจกรรมต่างๆ ดังนี้

-   กระแสเงินสดสุทธิได้มาจากกิจกรรมดำเนินงาน 148.2 ล้านบาท

-   กระแสเงินสดสุทธิใช้ไปในกิจกรรมลงทุน 27.5 ล้านบาท
    ซึ่งส่วนใหญ่เป็นการลงทุนเพิ่มเติมในสินทรัพย์ถาวร

-   กระแสเงินสดสุทธิใช้ไปในกิจกรรมจัดหาเงิน 95.2 ล้านบาท
    ซึ่งเป็นผลจากการชำระคืนเงินกู้ยืม

โครงสร้างเงินทุน

อัตราส่วนหนี้สินต่อส่วนของผุ้ถือหุ้นของกลุ่มบริษัทฯ ณ วันที่ 31 ธ.ค. 2554 เท่ากับ 1.4 เท่า
เพิ่มขึ้นจากปี 2553ซึ่งมีอัตราส่วนอยู่ที่ 1.5 เท่า การลดลงเป็นผลมาจาก
การชำระคืนเงินกู้ยืมระยะสั้น และระยะยาว

11.3 ค่าตอบแทนของผู้สอบบัญชี

บริษัทฯ และบริษัทย่อย ใช้บริษัท เอเอ็นเอส ออดิท เป็นผู้สอบบัญชี
โดยข้อมูลเกี่ยวกับค่าตอบแทนของผู้สอบบัญชีในปี 2555 เป็นดังนี้

  []